CELEX: 62012TN0036
Language: da
Date: 2012-01-20 00:00:00
Title: Sag T-36/12: Sag anlagt den 20. januar 2012 — Athens Resort Casino mod Kommissionen

17.3.2012   
            
            
               DA
            
            
               Den Europæiske Unions Tidende
            
            
               C 80/25
            
         Sag anlagt den 20. januar 2012 — Athens Resort Casino mod Kommissionen
   (Sag T-36/12)
   2012/C 80/42
   Processprog: engelsk
   
      Parter
   
   
      Sagsøger: Athens Resort Casino AE Symmetochon (Marrousi, Grækenland) (ved advokaterne N. Niejahr, Q. Azau, F. Spyropoulos, I. Dryllerakis og K. Spyropoulos, og barrister F. Carlin)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 24. maj 2011 om Grækenlands statsstøtte til visse græske kasinoer (C 16/10 (ex NN 22/10, ex CP 318/09)) (EUT L 285, s. 25) (herefter »den anfægtede afgørelse«) annulleres
            
         
               —
            
            
               Subsidiært annulleres den anfægtede afgørelse i det omfang den finder anvendelse på sagsøgeren, eller
            
         
               —
            
            
               mere subsidiært, den anfægtede afgørelse annulleres for så vidt angår kravet om tilbagesøgning af beløb fra sagsøgeren, og
            
         
               —
            
            
               Kommissionen tilpligtes at betale sine egne og sagsøgerens omkostninger i forbindelse med sagen.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første retlige anbringende om, at Kommissionen har tilsidesat artikel 107, stk. 1, TEUF ved at fastslå, at den anfægtede afgørelse udgjorde en støtteforanstaltning, idet den:
               
                           a)
                        
                        
                           fastslog, at sagsøgeren fik en økonomisk fordel i form af »afgiftsmæssig forskelsbehandling« for et beløb på 7,20 EUR pr. billet
                        
                     
                           b)
                        
                        
                           fandt, at foranstaltningen vedrørte statsmidler, der var blevet givet afkald på
                        
                     
                           c)
                        
                        
                           vurderede, at foranstaltningen var selektiv til fordel for sagsøgeren, og
                        
                     
                           d)
                        
                        
                           konkluderede, at foranstaltningen fordrejede konkurrencen og påvirkede samhandelen mellem medlemsstaterne.
                        
                     
         
               2)
            
            
               Andet retlige anbringende om, at Kommissionen har tilsidesat artikel 296 TEUF ved ikke at give en tilstrækkelig begrundelse, der gør det muligt for sagsøgeren at forstå, og for Domstolen at efterprøve den begrundelse, som den har lagt til grund for at fastslå, at sagsøgeren fik en selektiv fordel, at en sådan fordel involverede statsmidler, der var givet afkald på, og ville være i stand til at fordreje konkurrencen og påvirke samhandlen mellem medlemsstater.
            
         
               3)
            
            
               Tredje retlige anbringende om, at såfremt Retten finder, at den uforenelige støtte er blevet tildelt sagsøgeren, skal Retten annullere den anfægtede afgørelse i det omfang, den kræver tilbagesøgning af beløb fra sagsøgeren, idet denne tilbagesøgning tilsidesætter:
               
                           a)
                        
                        
                           artikel 14, stk. 1, første punktum, i forordning (EF) nr. 659/1999 (1) i henhold til hvilken tilbagesøgning skal vedrøre den støtte, som støttemodtageren har modtaget, idet Kommissionen ikke korrekt har fastsat størrelsen på den støtte, som sagsøgeren eventuelt har fået, og
                        
                     
                           b)
                        
                        
                           artikel 14, stk. 1, andet punktum, af Rådets forordning (EF no. 659/1999), idet det er i modstrid med generelle EU-retlige principper, nemlig princippet om den berettigede forventning, retssikkerheds- og proportionalitetsprincippet.
                        
                     
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 [nu art. 108] (EFT L 83, s. 1).